Weerdiens waarsku oor swaar reënval en vloedeVloedwater by die laagwaterbrug in Rabiestraat in Centurion. Foto: @metro_brian / Twitter Die Suid-Afrikaanse Weerdiens het Dinsdag ŉ waarskuwing vir swaar reënval oor Gauteng en dele van KwaZulu-Natal uitgereik. Swaar reënval word regoor Gauteng voorspel. Die weerdiens het ook ŉ waarskuwing uitgereik vir blitsvloede in die suidelike deel van die provinsie. In KwaZulu-Natal kan swaar reënval oor die noordelike dele van die provinsie verwag word. Groot gedeeltes in Mpumalanga en Limpopo kan ook gereedmaak vir swaar reënval. Johan Pieterse, ŉ woordvoerder van die Tshwane-nooddienste in Pretoria, het aan Maroela Media gesê motoriste moet laagwaterbrûe en paaie wat oorspoel het vermy.